Konstantins Matvejevs

Konstantins Matvejevs (dzimis 1954. gada 10. februārī Rīgā) ir Latvijas krievu jurists, pasniedzējs un sabiedriskais darbinieks.

Dzimis Rīgā Latvijas krievu ģimenē. Absolvējis Rīgas 23. vidusskolu, 1980. gadā pabeidzis studijas Latvijas Universitātes Juridiskajā fakultātē ar izcilību. Bijušais Latvijas Zinātņu akadēmijas Filozofijas un tiesību institūta tiesību nodaļas līdzstrādnieks, piedalījās projektu izstrādē par nepilngadīgo noziedzības profilaksi Latvijā, publicējis rakstus par kriminoloģiju.

Latvijas Republikas Augstākās padomes deputāts (1990—1993), ievēlēts no 44. Rīgas vēlēšanu apgabala. Viens no tiem deputātiem, kas nebalsoja par Latvijas neatkarības deklarācijuLatvijas Republikas Augstākā Padomes vēlēšanas  saeima.lv un iesaistījās frakcijā "Līdztiesība".Latvijas Republikas Augstākās padomes deputātu saraksts Augusta puča laikā 1991. gada 21. augustā Konstantins Matvejevs balsoja pret konstitucionālā likuma “Par Latvijas Republikas valstisko statusu” pieņemšanu.Viņi gribēja “citu Latviju”. Ko tagad dara 57 deputāti, kuri 1990. gadā nebalsoja par neatkarību? Viesturs Sprūde la.lv, 2016. gada 3. maijā

Vēl Augstākās padomes deputāta pilnvaru laikā 1992. gadā kļuva par Baltijas Krievu institūta (no 2006. gada – Baltijas Starptautiskās akadēmijas) docentu, bijis augstskolas juridiskās fakultātes dekāns no 1994. līdz 2004. gadam. Lasījis kursus par konstitucionālām tiesībām, Eiropas tiesībām, Romas tiesībām, Latvijas tiesību vēsturi. Publicējies izdevumā "Jurista Vārds" un citos. Iestājies pret vārda "okupācija" lietošanu saistībā pret Latvijas padomju okupāciju.

Precējies, divu meitu tēvs.

 Atsauces 

Kategorija:1954. gadā dzimušie
Kategorija:LR Augstākās Padomes deputāti
Kategorija:Latvijas juristi
Kategorija:Rīgā dzimušie